बाध्यताले गर्दा दिल्लीले आफूलाई समर्थन गरेको दाहालले बुझेका छन्। दिल्लीले पनि दाहाल कति अभरो छन् भन्ने राम्ररी बुझेको छ। यसरी रोचक समीकरण बनेको छ। विगतको अनुभवको आधारमा हेर्दा, दाहालले पहिला झैं 'प्रयोगवादी' सिद्धान्त अनुसारै भारतसँग नयाँ सम्बन्ध बनाएको देखिन्छ। १९५० को नेपाल–भारत सन्धि परिमार्जनको माग माओवादी 'जनयुद्ध' को प्रमुख 'अजेन्डा' कै रूपमा गरिएको थियो। भारतले पनि सन्धिलाई नयाँ तरीकाले हेर्न आफू तयार रहेको जनाएको छ। दुवैतर्फबाट राजनीतिक नाराबाजी भन्दा बढ्ता केही होला जस्तो भने लाग्दैन।
